Predkladacia správa

	Informácia o vydaných aproximačných nariadeniach vlády Slovenskej republiky v druhom polroku 2002 a o zámere prijímania aproximačných nariadení vlády Slovenskej republiky v prvom polroku 2003 sa predkladá na rokovanie vlády Slovenskej republiky na základe § 4 zákona č. 19/2002 Z.z., ktorým sa ustanovujú podmienky vydávania aproximačných nariadení vlády Slovenskej republiky, v znení zákona č. 207/2002 Z.z. Citované ustanovenie ukladá vláde Slovenskej republiky informovať Národnú radu Slovenskej republiky o aproximačných nariadeniach vydaných v uplynulom období a o ďalšom zámere ich prijímania. 

	Súčasťou informácie sú dve prílohy, v ktorých sú tabuľkovo spracované prehľady o požadovaných údajoch. V tabuľke č. 1 sú uvedené už vydané aproximačné nariadenia vlády Slovenskej republiky v druhom polroku 2002 v počte 11. V tabuľke č. 2 sú uvedené v počte 49 plánované aproximačné nariadenia vlády Slovenskej republiky, s vydaním ktorých sa uvažuje v prvom polroku 2003. Ide najmä o aproximačné nariadenia, ktoré majú byť predložené Ministerstvom pôdohospodárstva SR a dotýkajú sa oblasti veterinárnej starostlivosti. 

	Vzhľadom na informatívny charakter tohto materiálu sa medzirezortné pripomienkové konanie neuskutočnilo.